A 2014–2020 közötti időszakra vonatkozó többéves pénzügyi keret késedelmes elfogadása dominóhatást gyakorolt az esb-alapokat szabályozó jogszabályok elfogadására. A 2014–2020 közötti programok elfogadásának folyamatát, valamint e programok várható eredményeit 2015 decemberében mutatták be. 2014 végére 220 programot fogadtak el. Többségüket (313 program) azonban 2015-ben véglegesítették; és 181 programot csak a második félévben véglegesítettek. Ennek következtében – habár a 2015-ben elfogadott programok többsége előrehaladásról számolt be – számos program még mindig azon dolgozott, hogy 2015 végére kiválassza első projektjeit.

TC-kód Tematikus célkitűzések Összes tervezett beruházás

millió EUR A kiválasztott projektek összes elszámolható költsége 2015 végén

millió EUR 2015. évi projektkiválasztási arány 01 Kutatás és innováció 59 549,3 3 378,4 5,7% 02 Információs és kommunikációs technológiák 18 297,6 736,7 4,0% 03 Kkv-k versenyképessége 83 593,6 7 476,6 8,9% 04 Karbonszegény gazdaság 52 777,2 2 274,0 4,3% 05 Az éghajlatváltozáshoz való alkalmazkodás és kockázatmegelőzés 37 783,6 6 554,2 17,3% 06 Környezetvédelem és erőforrás-hatékonyság 72 316,2 7 573,0 10,5% 07 Hálózati infrastruktúrák a közlekedés és energia területén 66 659,5 4 139,6 6,2% 08 Fenntartható és minőségi foglalkoztatás 46 390,9 6 456,9 13,9% 09 Társadalmi befogadás 53 551,9 4 966,8 9,3% 10 Oktatási és szakképzés 42 315,6 5 749,8 13,6% 11 Hatékony közigazgatás 6 080,2 680,7 11,2% 12 Legkülső és gyéren lakott területek 220,5 47,8 21,7% MI Megszakadt intézkedések 928,0 - 0,0% Több tématerületet felölelő célkitűzések (ERFA/KA/ESZA) 78 980,5 6 077,2 7,7% TS Technikai segítségnyújtás 18 712,1 2 674,3 14,3% Összesen 638 157 58 786 9,2%

Forrás: Bizottság, a programok által jelentett adatok alapján

A legutóbb jelentett, 2016 őszéig terjedő pénzügyi adatok alapján a végrehajtás erőteljesen felgyorsult a kiválasztott projektek volumenének tekintetében. A kiválasztott projektek teljes pénzügyi volumene 9 hónap alatt több mint kétszeresére – 58,8 milliárd EUR-ról 128,8 milliárd EUR-ra – növekedett (a tervezett beruházások 20,2 %-a).

A 2014–2015. évből származó pénzügyi adatok első áttekintést adnak a korai előrehaladásról. Vannak arra utaló jelek, hogy összességében a kiválasztott projektek szerinti gyakorlati korai előrehaladás tekintetében nagyjából ugyanolyan a helyzet, mint 2009 végén (a 2007–2013 közötti időszak során), amikor a kohéziós politikai projektek kiválasztása állt hasonló szinten. Ugyanakkor a projektek kiválasztásának előrehaladása és az indikátorcélok felé tett előrehaladás tagállamonként és programonként változó. Ez a jelentéstételi kötelezettség időzítésének, valamint annak együttes következménye, hogy számos programot csak 2015-ben fogadtak el és azok végrehajtását még el kell kezdeni.

Mivel 2015. évre vonatkozóan csak nagyon részleges adatok állnak rendelkezésre, ezek alapján nem lehetséges összességében megbízható következtetéseket levonni a programozás tagállami elindításának sikerességére vagy valószínű sikerességére vonatkozóan. Egyértelmű, hogy a 2015. évi pillanatkép nem tükrözi a teljes évi tevékenységeket. A 2016 végén rendelkezésre álló adatok várhatóan reprezentatívabb képet nyújtanak az előrehaladásról, mivel a projektek kiválasztásával, a kiadásokkal és a tényleges előnyök biztosításával kapcsolatos végrehajtási tevékenységek már egy teljes vagy megközelítőleg egy teljes éve zajlanak majd.

Az 1.1. és 1.2. melléklet a kiválasztott projektek volumenének alapok szerinti bontását mutatja be 2015 végén és 2016 őszén. A 2.1. és 2.2. melléklet ugyanazokat a pénzügyi adatokat mutatja be az egyes tagállamok jelentései szerint. A két pillanatkép összehasonlításából már látható, hogy a korai végrehajtási tendenciák dinamikusak és 2016 őszére tagállamonként és tematikus célkitűzésenként egységesebb projektkiválasztási arányokkal párosulnak. Habár a Bizottság előtt ismert, hogy néhány programban nem jelentették egyes projektek kiválasztását 2016 őszéig, azonban a legutóbbi adatokban arra utaló jelek is találhatók, hogy meghatározott területeken lassú javulás következett be.

2.1.2.A program célkitűzései felé tett előrehaladás

A 2016. évi éves végrehajtási jelentések információkat szolgáltatnak a programok célkitűzései felé tett előrehaladásról. Az előrehaladást a kiválasztott projektek száma és a projektek e célkitűzésekhez való várható hozzájárulása alapján mérik.

A tagállamok és régiók 2015 végére 989 000 projektet választottak ki, amelyek a nagy infrastrukturális beruházásoktól a mezőgazdasági üzemeknek nyújtott egyedi támogatásokig terjedtek. A program teljesítményével kapcsolatos különböző intézkedések között 2015 végéig jelentett címsoradatok többek között az alábbiakat tartalmazzák:

-valamennyi esb-alap eddig 274 000, a projektek által kiválasztott vállalkozást támogató projektet finanszírozott;

-2,7 millió résztvevőnek származott előnye az ESZA által támogatott projektekből;

-11,1 millió hektár mezőgazdasági területet vagy a mezőgazdasági hasznosítású terület 6 %-át választották ki területgazdálkodási támogatásra a biodiverzitás jobb megőrzése érdekében;

-a teljes vidéki lakosság 24 %-át (69 millió lakos) elérik a kiválasztott LEADER Helyi Akciócsoportok;

-a halászati akciócsoportok több mint 10 %-a működőképes, és a helyi fejlesztési stratégiák kiválasztásra kerültek.





1. rovat: A vállalkozásoknak az esb-alapokon keresztül nyújtott támogatás áttekintése A vállalkozásoknak – ideértve a mezőgazdasági és halászati vállalkozásoknak – nyújtott támogatást főként a kkv-k versenyképességének növelésére irányuló külön tematikus célkitűzés keretében tervezik, ugyanakkor erre például a kutatással és innovációval, digitális gazdasággal és karbonszegény gazdasággal foglalkozó tematikus célkitűzések keretében is sor kerülhet. Valamennyi esb-alap a vállalkozásokat támogatja. A vállalkozásoknak nyújtott támogatás terén 2015 végéig elért előrehaladás kiemelkedő szerepet játszik a 2016. évi éves végrehajtási jelentésekben. -A kiválasztott műveletek 274 000 vállalkozást vesznek célba. Ez az időszak végéig célkitűzésként támogatandó 2 millió vállalkozás mintegy 13,6 %-át teszi ki. -A kiválasztott projektek az ERFA keretében 138 000 vállalkozásnak, az ESZA keretében 89 000 mikro-, kis- és középvállalkozásnak, az EMVA keretében 47 000 vidéki vállalkozásnak (fiatal mezőgazdasági termelőknek, valamint a mezőgazdasági üzemek tárgyi eszközeibe történő beruházáshoz) nyújtanak vagy nyújtottak támogatást.

2.2.A program végrehajtási mechanizmusainak kiépítése